میللی ساوونما باخانی خولوصی آخار، آمریکا بیرلشمیش دؤولتلری ایله گوونلی بؤلگه چالیشمالارینا دایر،
"مذاکره و اورتاق چالیشمالارا، هدفلریمیزه اویغون اولدوغو سۆره‌جه داوام ائدجییک. گئجیکدیرمه اولسا بو ایش بیتر" دئدی
آخار، دونن، باش قرارگاه رئیسی ژنرال یاشار گولر و گوج قوموتانلاری، میللی ساوونما باخانلیغیندا ائدیلن غازیلر گونو مراسیمین‌ده چیخیشیندا تورکییه‌نین فراتین دوغوسوندا ۳۰-۴۰ کیلومتر درین‌لیک‌ده، آغیر سلاحلاردان و تروریستلردن تمیزلنمیش گوونلی بؤلگه، باریش گوریدورو قورولماسینی آماجلادیغینی بیلدیردی،
"سایین جمهورباشقانیمیزین بیلگی و گؤستریشلری اساسیندا آماج، پرینسیپ و هدفلریمیزی باشلانغیجدان اعتباراً مخاطبلریمیزه آچیقجا دئدیک. آمریکا بیرلشمیش دؤولتلرینین آچیقلامالارینی یاخین‌دان تعقیب ائدیریک. داها اؤنجه منبجده، رقه‌ده ائتدیکلرینی بیلیریک، عینی شئیلرین بیر داها تکرارلانماسینی ایسته‌میریک. موذاکیره و اورتاق چالیشمالارا، آماج و هدفلریمیزه اویغون اولدوغو سۆره‌جه داوام ائدجییک. ایله‌ن‌دیرمه، گئجیکدیرمه اولسا بو ایش بیتر. حاضرلیقلاریمیزی گؤرموشوک. لازیم اولارسا ب پلانیمیز دا ج پلانیمیز دا حاضر" دئدی.
تورکییه‌نین سوریه‌نین سیاسی و تورپاق بوتؤولویونه سایغیلی اولدوغونو دا وورغولایان آخار،
"بورادا بیر ترور کوریدورو یارادیلماسینا هئچ واخت ایمکان وئرمریک. نهایی هدفیمیز، سوریه‌نین قوزئیینده ترور هؤرگوتو پ‌کاکا/پید/یپگ وارلیغینی یوخ ائتمک، بورادا بیر باریش دهلیزی تاسیس ائد‌رک اؤلکه‌میزده‌کی سوریه‌لی قوناقلاریمیزین، اؤز تورپاقلارینا قاییتمالارینی تامین ائتمک‌دیر" دئیه دانیشدی.
چیخیشین‌دا عراقین قوزئیینده ائدیلنن پنجه عملیاتینین دا داوام ائتدیگینی بیلدیره‌ن آخار،
"ایندی ده پنجه۳ عملیاتینی گئنیشلندیریریک. کماندو بیرلیکلریمیز بؤلگه‌ده. عملیاتلاریمیز داوام ائد‌جک" ایفاده‌لرینی ایشلدی.
اؤته یاندان، آخار، تورکییه‌نین دوغو آغ دنیزده قایناقلارین عدالت‌لی پایلاشیمی یولوندا ایلکه‌لی بیر مؤوضع توتدوغونو قید ائد‌رک،
"‌۱۹۷۴ده قیبریسلی قارداشلاریمیزین حقاقلارینی نئجه قورودوقسا بو گون ده عینی عزم ایچینده‌ییک. ضامن اؤلکه اولاراق اولوسلارآراسی حقوق چرچیوه‌سین‌ده اؤز حاقلاریمیزی دا قیبریسلی قارداشلاریمیزین حاقلارینی دا قوروماغا داوام ائدجییک" دئدی.
